text: [{"text_idx": "#000004", "text": "Lammiileen Iraaq malaamaltummaa mootummaa biyyattii keessatti babal\u2019ateen walqabatee, qaalayiinsa jireenyaa hammaataa dhufe mormuun ji\u2019a lama dura daanditti bahuun isaanii ni beekama. Mootummaan biyyattii rakkoo diinagdee furuuf kan carraaqaa jiru tahuu ibsuun lammiileen biyyattii akka tasgabbaahan kan gaafataa ture tahus, mormiin ummataa kun magaalota heddu keessatti itti fufee jira."}, {"text_idx": "#000005", "text": "Yeroo dhihoo as ammoo mormiin magaalota biyyattii heddu keessatti ka\u2019e gara jeequmsaatti jijjiiramuun lubbuu namaa fi qabeenya heddu kan galaafataa jiru yoo tahu, loltoonni mootummaatis tarkaanfii humnaa fudhataa jiraniin guyyaa kaleessaa qofa magaalota Nasriyaa fi Najaaf jedhaman keessatti namoonni 50 ol ajjeefamanii jiru."}, {"text_idx": "#000006", "text": "Kanuma hordofuun humnoonni siyaasaa biyyattii muummichi ministeeraa angoo isaa akka gadi lakkisuu dhiibbaa cimaa godhaa jiran. Haaluma kanaan muummichi ministeera Iiraaq Adiil Abdul Mahdi ibsa Jum\u2019aa har\u2019aa baaseen aangoo gadi lakkisuuf qophii tahuu beeksise. Mr Adiil ibsa isaa kanaan \u201caangoo muummicha ministeeraa gadi lakkisuuf xalayaa paarlaamaaf ni galcha; paarlaamaan hogganaa biyyattii bakka koo bu\u2019uu danda\u2019u akka filatu gamanumaan beeksisa\u201djedhe."}, {"text_idx": "#000007", "text": "Dhaabbiileen mirga namoomaa akka jedhanitti, hiriira mormii Iiraaq keessatti geggeeffamaa jiruun walqabatee, tarkaanfii humnaa mootummaan fudhataa jiruun lubbuun namoota 400 ol darbuu ibsame."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]